Sigbjørn+Obstfelder+*

**Sigbjørn Obstfelder** (1866-1900)[[image:http://biphome.spray.se/torstein21/finkultur/sigge.jpg width="169" height="216" align="right" link="http://biphome.spray.se/torstein21/digte.html"]]
Sigbjørn Obstfelder ble født i Stavanger i året 1866. Han regnes som en av Norges første modernistiske diktere. Foreldrene hans var bakermester Herman Friedrich Obstfelder og Serine Egelandsdal. Sigbjørn vokste opp i en stor familie, med 13 andre søsken.

Sigbjørn Obstfelder gikk på Stavanger Katedralskole. Hans første dikt ble skrevet i 1887 og gikk under navnet Sigbjørn Bukseslider. Etter videregående tok han ingeniørutdanning før han flyttet til USA, der han bodde mellom 1890 og 1891. Da han kom hjem til Norge etter oppholdet i USA ga han ut diktsamlingen //Digte.// Mange vil beskrive Obstfelder som et bilde på samfunnets rotløshet, en grublende, fjern og rastløs mann.

Diktet //Jeg ser// kom ut i diktsamlingen //Digte// i 1893, og er sett på som Obstfelder mest kjente dikt.

//Jeg ser// Jeg ser på den hvite himmel, jeg ser på de gråblå skyer, jeg ser på den blodige sol.

Dette er altså verden. Dette er altså klodens hjem.

En regndråpe!

Jeg ser på de høye huse, jeg ser på de tusende vinduer, jeg ser på det fjerne kirketårn.

Dette er altså jorden. Dette er altså menneskenes hjem.

De gråblå skyer samler seg. Solen ble borte.

Jeg ser på de velkledde herrer, jeg ser på de smilende damer, jeg ser på de lutende hester.

Hvor de gråblå skyer blir tunge.

Jeg ser, jeg ser… Jeg er visst kommet på en feil klode! Her er så underlig…

// Jeg ser // er et dikt preget av ensomhet, undring, angst og fremmedfølelse. Etterhvert som jeg-personens blikk senkes, kommer disse følelsene klarere frem. Jeg-personen føler seg ikke hjemme i den verden han lever i. Han står alene og ser på menneskene, og ser hvor fjernt hans liv er i forhold til deres. Det er denne fremmedfølelsen som dominerer diktningen til Obstfelder, men det er kanskje i //Jeg ser// at dette kommer klarest frem.

Obstfelder var 1890-årenes mest særpregede lyriker. Hans bruk av frie vers understreket hans modernistiske tenkning og diktning. Han var ingen tradisjonell dikter, allikevel kan man se at diktene hans er stramt komponerte, der han mestrer å balansere form og innhold. Livet hans var preget av ensomhet, noe som ofte skinte gjennom i diktningen hans og også flere av hans andre tekster. Han fikk ingen barn, ei ble han gift. Obstfelder døde av tuberkulose i 1900, bare 34 år gammel.

Mine kilder:

[| http://vefir.mh.is/norska/litt_om_lyr1.htm]

[| http://no.wikipedia.org/wiki/Sigbjørn_Obstfelder]

[| http://snl.no/Sigbjørn_Obstfelder]